Ügyiratszám: HSZ/9722-1/2022.

Látta:

**----------------------------**

Dr. Korpos Szabolcs

jegyző

**JEGYZŐKÖNYV**

**Hajdúszoboszló Város Önkormányzatának**

*Jogi, Igazgatási és Ügyrendi Bizottsága*

*2022. március 24-én 1303 órakor kezdődő*

*nyílt üléséről*

**A jegyzőkönyv az alábbi határozatokat tartalmazza:**

12/2022. (III. 24.) JIÜB határozat

(A napirend elfogadása)

13/2022. (III. 24.) JIÜB határozat

(Előterjesztés Jókai sor 5. számú pavilon elővásárlási jog gyakorlására.)

14/2022. (III. 24.) JIÜB határozat

(Előterjesztés a területi védőnői szolgálat működtetésének átadására és a Járóbeteg-Ellátó Centrum alapdokumentumainak módosításáról.)

15/2022. (III. 24.) JIÜB határozat

(Előterjesztés a gasztro tér hasznosítása kapcsán pályázaton kívül érkezett ajánlatról.)

16/2022. (III. 24.) JIÜB határozat

(Előterjesztés a városunkban tartózkodó ukrajnai menekültek ellátásának segítésére.)

**Helye:** Hajdúszoboszló Város Jegyzőjének irodája

**Jelen vannak a csatolt jelenléti ív szerint:**

* **a Jogi, Igazgatási és Ügyrendi****Bizottsági****tagok:** Kocsis Róbert, Jónás Kálmán, Marosi György Csongor, Máté Lajos, Dr. Nagy Gábor
* **képviselő-testületi tag:** Bíró Anita
* **a Polgármesteri Hivatal részéről** jelen vannak: Dr. Korpos Szabolcs jegyző, Bárdos Ilona gazdasági irodavezető, Szilágyiné Pál Gyöngyi városfejlesztési irodavezető
* **jegyzőkönyvvezető:** Fehér Adrienn

Kocsis Róbert:

Megállapítom, hogy a bizottság teljes létszámban jelen van, határozatképes. Szavazásra bocsátom a meghívóban szereplő napirendi javaslatok elfogadását.

A Jogi, Igazgatási és ÜgyrendiBizottság 5 igen szavazattal (Kocsis Róbert, Jónás Kálmán, Marosi György Csongor, Máté Lajos, Dr. Nagy Gábor) ellenszavazat és tartózkodás nélkül elfogadta a határozati javaslatot. (A döntéshozatalban 5 fő vett részt).

**12/2022. (III. 24.) JIÜB határozat**

**Hajdúszoboszló Város Önkormányzatának Jogi, Igazgatási és Ügyrendi Bizottsága elfogadja** **a napirendi javaslatokat.**

**Napirend**

1. Előterjesztés Jókai sor 5. számú pavilon elővásárlási jog gyakorlására. (8. számú testületi előterjesztés)

Előadó: gazdasági irodavezető

1. Előterjesztés a területi védőnői szolgálat működtetésének átadására és a Járóbeteg-Ellátó Centrum alapdokumentumainak módosításáról. (12. számú testületi előterjesztés)

Előadó: egészségügyi, szociális irodavezető

1. Előterjesztés a gasztro tér hasznosítása kapcsán pályázaton kívül érkezett ajánlatról. (18. számú testületi előterjesztés)

Előadó: városfejlesztési irodavezető

1. Előterjesztés a városunkban tartózkodó ukrajnai menekültek ellátásának segítésére. (24. számú testületi előterjesztés)

Előadó: polgármester

Tájékoztatók, bejelentések

Felelős: bizottsági elnök

Határidő: azonnal

1. **napirend**

***Előterjesztés Jókai sor 5. számú pavilon elővásárlási jog gyakorlására.***

Bárdos Ilona:

A Pénzügyi és Gazdasági Bizottsági ülésen arra jutottunk, hogy lemondunk most az elővásárlási jogról. Az önkormányzat jogászát megkértük vizsgálja meg, milyen lehetőségek vannak ezeknek a pavilonoknak a megszüntetésére. Egyrészt nem felelnek meg a városképi szempontoknak, másrészt a közlekedési csomópont megvalósításánál is feleslegessé válnak. Ezek a földhivatali nyilvántartásban nem létező felülépítmények.

Jónás Kálmán:

Ezek a szerződések 30 napos felmondási határidővel megszüntethetők. Ez miért nem derült ki, amikor korábban megvásároltunk 3 ilyen bodegát több millió forintért? Ki hibázott akkor?

Dr. Nagy Gábor:

Ha nem létező ingatlanok, akkor hogyan lehetett megvenni?

Szilágyiné Pál Gyöngyi:

1990-ben a Városgazdálkodási Vállalat építette a Városi Tanács megbízásából ezeket a pavilonokat. Majd a Tanács felkérésére értékesítette ezeket a felülépítményeket magánszemélyek, cégek részére. Ezek építési engedéllyel létesültek, a telekkönyvi rendezés elmaradt. A 2005-ös bérleti szerződésekben valóban szerepel a 30 napos felmondási határidő. Nem lehet még kimondani, hogy hibázott valaki, mert még nem tudhatjuk, mi lesz a jogászi szakvélemény a felmondással kapcsolatban.

Máté Lajos:

Az én kezdeményezésemre kezdtünk el ezzel foglalkozni az előző ciklusban. Az akkori jegyző konzultált jogászokkal és arra a megállapításra jutottak, hogy ezek vagyon értékű jogok. Létező szerződés alapján létező engedélyezési keretében működtek. Akkor a legjobb megoldásnak a pavilonok megvásárlása látszott. Mi van azokkal a pavilonokkal, amelyeket megvett az önkormányzat, hasznosulnak-e?

Bárdos Ilona:

A 12 pavilonból 3-at vett meg az önkormányzat. Egy már lebontásra került. Egyikben még a berendezési tárgyak is benne vannak.

Szilágyiné Pál Gyöngyi:

A közös mérőóra is gátja lehet a lebontásnak.

Dr. Nagy Gábor:

A nyilvántartáson kívül tulajdonosokat vissza lehet vezetni a közhiteles nyilvántartásba, onnantól már egyszerűbb lenne a dolog.

Máté Lajos:

Ez is szóba került annak idején, de azt mondta a jegyző, hogy annak nagyon hosszú az átfutási ideje, sokba kerül és nem biztos a kimenetele.

Szilágyiné Pál Gyöngyi:

A pavilonok közterületen vannak.

Dr. Nagy Gábor:

Közüzemi számlákkal, építési engedéllyel és egyéb dokumentumokkal igazolható, hogy ezek külön felülépítmények. A közhiteles nyilvántartásba a felülépítmény külön helyrajzi számon kerülhetne bejegyzésre, majd azokat kisajátítási eljárással lehetne megszerezni.

Szilágyiné Pál Gyöngyi:

Amennyiben nem él az önkormányzat az elővásárlási jogával, a pavilon a vevő tulajdonába kerül és az önkormányzathoz kell jönnie bérleti szerződést kötni. Felmerül az a lehetőség is, hogy az önkormányzat nem köt szerződést az új tulajdonossal.

Bárdos Ilona:

2019-ben vettük meg a 2 db 13 m2-est 1,5 millió Ft-ért és az egyiket berendezési tárgyakkal együtt 5,2 millió Ft ért, a harmadik 30 m2 volt és 4 millió Ft-ért. 2020-ban 2 pavilonról lemondtunk. Mindkettő 13,8 m2-es volt. Az egyiket 2,5 millió Ft-ért, a másikat egy hónap múlva 3,5 millió Ft-ért árulták. A növekedő árak miatt döntött úgy a testület, hogy nem él az elővásárlási jogával. A 3,5 millió Ft-osnál nem is jött be az új tulajdonos szerződét kötni, valószínűleg nem valósult meg az adásvétel.

Jónás Kálmán:

Ha belemegyünk a pereskedésbe, a körforgalom megvalósulása éveket is késhet.

Szilágyiné Pál Gyöngyi:

Maga az építés néhány pavilont érint csak.

Dr. Nagy Gábor:

A kisajátításnál a közérdeket kell igazolni. Azt gondolom, hogy ebben az esetben nem kérdés.

A bizottság elnöke szavazásra bocsátotta az eredeti határozati javaslatot.

A Jogi, Igazgatási és ÜgyrendiBizottság3 igen szavazattal (Kocsis Róbert, Jónás Kálmán, Marosi György Csongor) és 2 tartózkodás mellett (Máté Lajos, Dr. Nagy Gábor) ellenszavazat nélkül elfogadta a határozati javaslatot. A döntéshozatalban 5 fő vett részt, és – a határozati javaslatban foglaltak alapján - a következő határozatot hozta:

**13/2022. (III. 24.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek, hogy Hajdúszoboszló Város Önkormányzata a Hajdúszoboszló, Jókai soron lévő, 5402 hrsz-n közterület megnevezésű ingatlanon található 5. számú pavilon Szabó Erzsébet eladó és Baloghné Borbély Eva Erzsébet között 2022. 03.02. napon létrejött adásvételi szerződésre vonatkozóan mondjon le elővásárlási jogáról.

Felelős: bizottsági elnök

Határidő: 2022. március 24.

1. **napirend**

***Előterjesztés a területi védőnői szolgálat működtetésének átadására és a Járóbeteg-Ellátó Centrum alapdokumentumainak módosításáról.***

Biró Anita:

A Szociális és Egészségügyi Bizottsági ülésre jött egy módosítás. Az Éltes Mátyás Általános Iskolát fel kellett venni a telephelyek közzé, mert a 2-es körzet vegyes védőnői körzet, az iskola védőnői feladatokat is ellátják. A MÁK kérte, hogy a módosító okiratban csak az Éltes Mátyás Iskola szerepeljen, ennek megfelelően kellett átírni a módosító okiratot és egy másik mellékletben szerepel a 7 telephely egységes szerkezetben. Most döntött úgy a Bt., hogy az egészségügyi szolgálati jogviszonyuk miatt előnyösebb számukra, ha a járóbeteg ellátás keretein belül folytatják a tevékenységet.

Bárdos Ilona:

A költségvetési rendeletet ezek alapján a későbbiekben módosítani kell, mert a Járóbeteg-Ellátó Centrum bevételei-kiadásai növekednek a védőnői szolgálat bevételei-kiadásaival. A létszám is nő az átvett 4 fővel.

Dr. Nagy Gábor

A szolgáltatási szerződést egy kicsit a város felé előnyösebbre kellett volna megcsinálni. A 180 napos felmondási időtől nem engednék eltérni.

Biró Anita:

Nem tudom, hogy a törvény ír elő ilyet, vagy helyi szabály. A rendkívüli felmondás beálltakor sem maradhat a feladat ellátatlanul, hiszen kötelező önkormányzati feladat.

A bizottság elnöke szavazásra bocsátotta a határozati javaslatot.

A Jogi, Igazgatási és ÜgyrendiBizottság5 igen szavazattal (Kocsis Róbert, Jónás Kálmán, Marosi György Csongor, Máté Lajos, Dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 5 fő vett részt, és – a határozati javaslatban foglaltak alapján - a következő határozatot hozta:

**14/2022. (III. 24.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek az alábbiak elfogadását:

1. Hajdúszoboszló Város Önkormányzatának Képviselő-testülete a területi védőnői feladat ellátásával/működtetésével megbízza a Járóbeteg-Ellátó Centrumot (Hajdúszoboszló, Szilfákalja 1-3.) az 1. sz. mellékletben foglalt feladat-ellátási szerződésben foglaltaknak megfelelően, 2022. május 01. napjától.
2. Hajdúszoboszló Város Önkormányzatának Képviselő-testülete jóváhagyja a Gólyahír Védőnői Bt. által felajánlott bútorok és eszközök átvételét a folyamatos működés biztosítása érdekében, továbbá engedélyezi, hogy a bútor és eszközállományért a JEC igazgatója 785.000.-Ft-ot – 2 részletben – a NEAK feladat finanszírozásából kifizetésre kerüljön.
3. Hajdúszoboszló Város Önkormányzatának Képviselő-testülete elfogadja a Járóbeteg-Ellátó Centrum alapító okiratának módosítását, valamint az egységes szerkezetű alapító okiratát. Ezzel egyidejűleg felhatalmazza Hajdúszoboszló Város Önkormányzatának Polgármesterét a keletkező dokumentumok aláírására és ellenjegyzésére.
4. Hajdúszoboszló Város Önkormányzatának Képviselő-testülete jóváhagyja a Járóbeteg-Ellátó Centrum egységes szerkezetű HSZ/1601-4/2022. okiratszámú Szervezeti és Működési Szabályzatának jelen kiegészítését – a mellékletben szereplő szervezeti ábrával és a területi védőnői munkaköri leírással együtt -területi védőnői feladat ellátással összefüggésben.

Felelős: bizottsági elnök

Határidő: 2022. március 24.

1. **napirend**

***Előterjesztés a gasztro tér hasznosítása kapcsán pályázaton kívül érkezett ajánlatról.***

Szilágyiné Pál Gyöngyi:

A [Turisztikai és Nemzetközi Kapcsolatokért Felelős Bizottság](https://www.hajduszoboszlo.eu/Hszob/bizottsag.aspx?biz_id=2) és a Pénzügyi és Gazdasági Bizottság az 1. határozati javaslatot támogatta, melyben a 3 millió Ft-os bérleti díj szerepel. A Pénzügyi és Gazdasági Bizottsági ülésen megszavazták azt a módosító javaslatot, hogy az első részlet bérleti díjat április 30-ig fizesse meg a bérlő. A cégvezető vállalta ezt a módosult határidőt és az előterjesztésben foglaltaktól eltérően a kezdést legkésőbb május 13-i hétvégére garantálta. Azt is szeretnék, ha egy sikeres szezonzárás esetén az önkormányzat egy hosszabb együttműködésről is döntene.

*Máté Lajos* kérdésére válaszolva: Egyedüli bérlője lesz a térnek. Élőzenét is szeretne szolgáltatni. Különböző életkorú közönséget szeretne megszólítani.

Máté Lajos:

A pályázat nem lett kiértékelve, lezárva. Nem döntött a testület, hogy mi legyen a további eljárás. Erre a cégre nem vonatkoznak a pályázatban előírt kötelező elemek?

Szilágyiné Pál Gyöngyi:

A kiírásra nem érkezett egyetlen pályázat sem. Erre az esetre a testület felhatalmazta a polgármestert, hogy helyi vállalkozókkal tárgyaljon. Bár a beérkezési határidőn túl érkezett az ajánlat, elképzelhető, hogy egyébként megfelelne a pályázata a kiírásnak.

Máté Lajos:

Ez nem helyi vállalkozó, nem erre lett a polgármester felhatalmazva.

Kocsis Róbert:

A helyi vállalkozóknak ott volt a lehetőség pályázni.

Máté Lajos:

Ez az eljárás jogszabálysértő. Ezen elven beadhatja más is az ajánlatát.

Dr. Korpos Szabolcs:

A jogi helyzet már létezik, ajánlat hiányában eredménytelen lett a pályázat. A határozati javaslatot kiegészíthetjük azzal, hogy a testület dekralálja a pályázat eredményét, és lezárja az eljárást. Azt követően dönthet arról is, hogy megfontolja az ajánlatot, vagy elfogadja.

Máté Lajos:

Az önkormányzati döntés hiányában a főépítész, hogy adhatott ki egy megfelelősségi nyilatkozatot?

Szilágyiné Pál Gyöngyi:

A pályázati kiírásnak feltétele volt egy előzetes nyilatkozat. Ha lehetőséget kap a megvalósításra, akkor véglegest is meg kell kérnie.

Máté Lajos:

Ez a cég nem a pályázati feltételek szerint adta be az ajánlatát. Ha ma döntés születik, akkor más már nem adhat be ajánlatot.

Dr. Korpos Szabolcs:

A pályázaton kívül már nem érvényesek rá a kiírások. Tett egy ajánlatot, a testület dolga, hogy elfogadja-e.

Szilágyiné Pál Gyöngyi:

Ha a teret hasznosítani akarjuk, akkor az eljárást korábban kell elkezdeni, nincs idő újabb kiírásra.

Jónás Kálmán:

A cég úgy értesült a pályázatról, hogy a művelődési központ igazgató-helyettese küldte ki nekik.

Dr. Nagy Gábor:

A pályázati kiírásokban vannak olyan feltételek, melyek, bekövetkezte automatikusan magában hordozza a jogkövetkezményt.

Szilágyiné Pál Gyöngyi:

*Dr. Nagy Gábor* kérdésére válaszolva: A beadási határidő 7-én volt, a cég 16-án küldte meg az ajánlatát.

Mi időben elkezdtük a pályáztatást. Először decemberben volt meghirdetve. Annak januárban volt a beadási határideje. Az is eredménytelen volt, mint ez a márciusban meghirdetett pályázat, pedig ez már végtelenül le lett egyszerűsítve.

A bizottság elnöke szavazásra bocsátotta az első és kiegészített és módosított határozati javaslatot.

A Jogi, Igazgatási és ÜgyrendiBizottság4 igen szavazattal (Kocsis Róbert, Jónás Kálmán, Marosi György Csongor, Dr. Nagy Gábor) 1ellenszavazat mellett (Máté Lajos) és tartózkodás nélkül elfogadta a határozati javaslatot. A döntéshozatalban 5 fő vett részt, és – a határozati javaslatban foglaltak alapján - a következő határozatot hozta:

**15/2022. (III. 24.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága javasolja a képviselő-testületnek, hogy dekralálja a pályázat eredménytelenségét és zárja le az eljárást.

Javasolja továbbá, hogy 2022. május 1- 2022. szeptember 30. közötti időszakra a gasztro teret adja bérbe a Csík.I.Z. Gyula Kft. (5700 Gyula, Bodoky u. 1., magasföldszint 12.) részére nettó 3.000.000,-Ft bérleti díj megfizetése mellett. A bérleti díjat bérlő két részletben köteles megfizetni, 50-50% mértékben április 30. és augusztus 15. napjáig.

Hajdúszoboszló Város Önkormányzatának Képviselő-testülete a bérlet időtartama alatt a József Attila utca 2. sz. alatti nyilvános illemhely folyamatos üzemeltetésére szerződést kössön a Csík.I.Z. Gyula Kft.-vel, aki azt saját költségén köteles üzemeltetni, annak használatát nem korlátozhatja a gasztro téren kialakítandó létesítmény vendégei számára.

Felelős: bizottsági elnök

Határidő: 2022. március 24.

1. **napirend**

***Előterjesztés a városunkban tartózkodó ukrajnai menekültek ellátásának segítésére.***

A bizottság elnöke szavazásra bocsátotta a határozati javaslatot.

A Jogi, Igazgatási és ÜgyrendiBizottság5 igen szavazattal (Kocsis Róbert, Jónás Kálmán, Marosi György Csongor, Máté Lajos, Dr. Nagy Gábor) ellenszavazat és tartózkodás nélkül elfogadta a határozati javaslatot. A döntéshozatalban 5 fő vett részt, és – a határozati javaslatban foglaltak alapján - a következő határozatot hozta:

**16/2022. (III. 24.) JIÜB határozat**

Hajdúszoboszló Város Önkormányzatának Jogi, Igazgatási és Ügyrendi Bizottsága támogatja, hogy a képviselő-testület a városunkban tartózkodó ukrajnai menekültek ellátásának segítésére 5 millió Ft-os elkülönített alapot hozzon létre, melynek forrása a 2022. évi városi költségvetés általános tartalék keret sora.

Felelős: bizottsági elnök

Határidő: 2022. március 24.

Egyéb kérdés, hozzászólás hiányában az elnök 1348 órakor az ülést bezárta.

A Jogi, Igazgatási és ÜgyrendiBizottságáltal tárgyalt képviselő-testületi előterjesztés a képviselő-testület 2022. március 24-i nyílt üléséről készített jegyzőkönyv mellékletét képezik.

**K.m.f.**

**Kocsis Róbert Jónás Kálmán**

***bizottsági elnök*  *bizottsági tag***

**Fehér Adrienn**

***jegyzőkönyvvezető***